open-index/open-wikipedia-markdown huggingface dataset:
Silvia Russak

**Silvia Russak** (aastani 1957 **Silvia Pau**; sündinud 19. jaanuaril 1930 Tartus) on eesti arstiteadlane ja stomatoloog.

## Elulugu
Lõpetas 1948 Tartu 2. Keskkooli ja 1952 Tartu Riikliku Ülikooli arstiteaduskonna stomatoloogia osakonna; meditsiinikandidaat (1969, Riia Meditsiininstituut), väitekiri "Распространение кариеса зубов и его связь с изменением гормонального состояния организма и некоторых биохимических свойств смещанной слюны (клинико-лабораторных исследование)". Oli 1952–1957 Puka jaoskonnaarst, 1953–1956 ka Tartu Kliinilise Lastehaigla stomatoloog, 1957–1975 TRÜ stomatoloogia kateedri assistent, 1975–1985 kateedrijuhataja, dotsent, 1996–1997 TÜ stomatoloogia kliiniku erakorraline dotsent, 1999–2002 projektijuht, aastast 2003 spetsialist.

## Teadustöö
Eesti Stomatoloogia Seltsi esimees (1978–1997), International Association of Paediatric Dentistry liige (1999). 1981–1987 tervishoiuministeeriumi lastepeastomatoloog, 1991–2001 sotsiaalministeeriumi stomatoloogia nõunik. 

Uurimisvaldkond: hambahaiguste levimus, hammaste struktuur, fluoroos, suuõõne mikrofloora, sülje koostis. Üle 100 teaduspublikatsiooni, õppevahendeid.
## Tunnustus

* 1996–1997 Tartu Ülikooli medal
* 2020 teenetemärk "100 semestrit Tartu Ülikoolis"
* 2022 Tartu Täht

## Teoseid
* Laste jäävhammaste periodondiitide bioloogilisi ravimeetodeid. // TÜ Toim 179 (1965)
* Кариес зубов у школьников Эстонской ССР в зависимости от содержания фтора в питевой воде. // Стоматология (1980) 5
* Poyol-Combinat saliva stimulants: a 4-month pilot study in young adults (kaasautor). // Acta Odontol. Scand. (1998) 2
* Dental Caries Situation in Estonia (kaasautor). // Finnish Dental J. (1998) 18
* Dental Diseases Prevention Program for Estonian Children (1996–2000) (kaasautor). // International J. Paediatric Dentistry (1999) 9
* Hambafluoroosi ja -kaariese haigestumus Tartu linna lastel seoses joogivee fluorisisaldusega (kaasautorid E. Indermitte, A. Saava). // Eesti Antropomeetria (2002)
* Eesti elanike fluoriekspositsioon joogivee kaudu (kaasautor). // Eesti Arst (2007) 1.

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 121
* II, 154
* Tartu ülikooli ajalugu: kolmes köites. Tallinn, 1982, III, 268, 269, 361
* Silvia Russak. Nõukogude Eesti Tervishoid (1980) 2, 135
* Silvia Russak. Eesti Arst (1990) 2, 168
* Tartu Ülikooli arstiteaduskond 1982–2007. Trt, 2007, 38, 386, 387,390, 391, 395, 398, 399.
*
Eve Runno-Paurson

**Eve Runno-Paurson** (sündinud 30. aprillil 1978 Võnnus) on eesti põllumajandusteadlane, fütopatoloog.

## Elulugu
Lõpetas 1996 Võnnu Keskkooli, 2000 Eesti Põllumajandusülikooli agronoomina; põllumajandusmagister (2002, EPMÜ), väitekiri "Kartuli-lehemädaniku tõrje programmi NegFry kasutamine Eesti tingimustes" ja filosoofiadoktor fütopatoloogia erialal (2010. EMÜ), väitekiri "Kartuli-lehemädaniku tekitaja *Phytophthora infestans* Eesti populatsioonide fenotüübiline ja genotüübiline iseloomustamine . Täiendas end 2004 USA-s Cornelli Ülikoolis. Aastast 2000 Jõgeva Sordiaretuse Instituudis resistentsusaretuse ja fütopatoloogia teadur. Eesti Maaülikooli Taimekaitse osakonnas töötas alates 2009. aastast peaspetsialisti, lektorina ja dotsendina, seejärel alates 2017. aastast Taimekasvatuse ja taime bioloogia õppetoolis teaduri ja dotsendina ning alates 2025. aastast professorina.

## Teadustöö
Uurimisvaldkond: kartuli-lehemädaniku (*Phytophthora infestans*) Baltikumi populatsiooni uurimine, fütopatoloogia, taimekaitse ja resistentsusaretus, integreeritud taimekasvatus ja uued põllukultuurid põhjamaades. Umbes 137 teaduspublikatsiooni. Juhendanud Eesti Maaülikoolis kokku 35 lõputööd, millest 6 on doktoritööd.

## Teoseid
* Runno-Paurson, Eve; Agho, Collins Aimuaenvbosa; Nassar, Helina; Hansen, Merili; Leitaru, Kätlin; Hallikma, Tiit; Cooke, David E. L.; Niinemets, Ülo (2024). The variability of Phytophthora infestans isolates collected from Estonian islands in the Baltic Sea. Plant Disease, 108, 1645−1658. DOI: 10.1094/PDIS-07-23-1399-RE.
* Agho, Collins A.; Śliwka, Jadwiga; Nassar, Helina; Niinemets, Ülo; Runno-Paurson, Eve (2024). Machine Learning-Based Identification of Mating Type and Metalaxyl Response in Phytophthora infestans Using SSR Markers. Microorganisms, 12 (5), Art No 982. DOI: 10.3390/microorganisms12050982.
* Runno-Paurson, Eve; Agho, Collins Aimuaenvbosa; Nassar, Helina; Hansen, Merili; Leitaru, Kätlin; Hallikma, Tiit; Cooke, David E. L.; Niinemets, Ülo (2024). The variability of Phytophthora infestans isolates collected from Estonian islands in the Baltic Sea. Plant Disease, 108, 1645−1658. DOI: 10.1094/PDIS-07-23-1399-RE.
* Runno-Paurson, Eve; Agho, Collins A.; Zoteyeva, Nadezda; Koppel, Mati; Hansen, Merili; Hallikma, Tiit; Cooke, David E. L.; Nassar, Helina; Niinemets, Ülo (2022). Highly Diverse Phytophthora infestans Populations Infecting Potato Crops in Pskov Region, North-West Russia. Journal of Fungi, 8 (5), 472. DOI: 10.3390/jof8050472.

## Viited

## Kirjandus
*
Ervin Rusalep

**Ervin Rusalep** (ETBLis ekslikult *Rusalepp*; 25. juuni 1934 Rakvere – 10. mai 2020) oli eesti füüsik.

## Elulugu
Ervin Rusalep oli tööliste poeg.

Lõpetas 1953 Rakvere 1. Keskkooli, 1958 Tartu Riikliku Ülikooli füüsika osakonna ja 1961 Tallinna Polütehnilise Instituudi (TPI) aspirantuuri; tehnikakandidaat (1971, Kuibõševi Polütehniline Instituut), väitekiri "Изучение структуры метастабильных фаз электролитических осажденных сплавов меди и олова". Oli TPI füüsikainstituudi assistent 1961–1962, vanemõpetaja 1962–1972, dotsent 1972–2002.

## Teadustöö
Uurimisvaldkond: metallide sulamite ja pooljuhtide röntgenograafia,  saadud tina ja vase elektrolüütilised sulamid, pooljuhtmaterjalide – CdS, ZnS, Si, Ge ja GaAs  – röntgenstruktuuranalüüs ja difraktsioontopograafia. 11 teaduspublikatsiooni.

## Viited

## Teoseid
* Об электролитических сплавах меди и олова. // Материалы пятой межвузовской конференции по проблеме прочности и пластичности металлов и сплавов. Петрозаводск, 1967
* О фазом составе, текстуре и шероховатости электролитических сплавов меди и олова. // Тез. докл. науч. конф. по пробл. прочности и пластичности металлов и сплавов. Л., 1969
* Упрочнение и разупрочнение электролитических сплавов меди и олова при отжиге. // Тез. докл. седьмой всес. конф. по физике прочности и пластичности металлов и сплавов. Куибышев, 1973.

## Kirjandus
* Tallinna Polütehniline Instituut 1936-1986, 372, 377-378, 420-421.
*
Neeme Russi

**Neeme Russi** (sündinud 16. mail 1928 Uue-Põltsamaa vallas Viljandimaal) on Eesti põllumajandusteadlane.

## Elulugu
Lõpetas 1947 Põltsamaa Keskkooli ja 1952 EPA agronoomina. Oli 1952–67 EPMÜ taimekasvatuse ja sordiaretuse kateedri assistent ja vanemõpetaja, 1967–78 rohumaaviljeluse kateedri vanemõpetaja, 1978–91 taimekasvatuse kateedri vanemõpetaja, 1992–94 sordiaretuse õppetooli dotsent, 1994–98 lektor.

## Teadustöö
Uurimisvaldkonnad: valge mesika maailmakollektsiooni sobivus sordiaretuse lähtematerjaliks, mesika ja kõrreliste heintaimede kooskasvatamise võimalused, põldoa ja nisu aretus ning sordivõrdluskatsed. Avaldanud 2 õpikut ja 62 teaduspublikatsiooni.

## Teoseid
* Sordiaretuse ja seemnekasvatuse alused. // Maaviljeluse lühikursus. Tallinn 1964
* Tabelid ja valemid põldkatsete arvutamiseks. Tartu 1965
* Sordiaretuse ja seemnekasvatuse praktikum. Tallinn 1966
* Sordiaretus ja seemnekasvatus. Tallinn 1976

## Viited

## Kirjandus
* Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Tartu 1981. Lk 46
* Eesti Põllumajanduse Akadeemia töötajad ja vilistlased 1981–1990. Tartu 1991. Lk 38

## Välislingid
*
Edmund Arthur Walther Russow

**Edmund Arthur Walther Russow** (20. veebruar 1914, Riia – 12. veebruar 1994, Tallinn) oli Eesti meresõitja ja merenduspedagoog.

## Elulugu
Edmund Arthur Walther Russow oli Wolfgang Russowi poeg ja Erki Russowi vanaisa.

Lõpetas 1933 Tallinna Toomkooli. Oli sõjaväeteenistuses ja pühendus meresõidule madrusena kaubalaevadel. Astus 1938 Tallinna Merekooli, omandades 1939 ligisõidutüürimehe kutse. Järgnesid laevasõidud Läänemerel, mis sõja puhkedes 1941 lõppesid Leningradis sinna jõudnud eesti meremeeste evakueerimisega  kaubalaevastikku. Järgnes sõjatee Eesti Laskurkorpuses, mis lõppes Kuramaal. Töötas sõja järel mitmel tehnikaalasel töökohal, aastail 1957–63 oli õppemeister nn Karu akadeemias (Tallinna Tehnikakool nr 1), mis valmistas ette merendusspetsialiste. Kuulus aastast 1973 Eesti Meremuuseumi merekeele komisjoni kui merendusspetsialist, kes valdas vabalt 8 võõrkeelt.   "Inglise-eesti-vene meresõnastiku" (1981) ja oli "Mereleksikoni" (1996) koostajaid. Avaldanud merendusalaseid artikleid.

## Viited

## Teoseid
* Kulno Olev. Inglise-eesti-vene meresõnastik (koost-toim). Tallinn, 1981
* Mereleksikon (koostajaid). Tallinn, 1996
* Edmund Arthur Walter Russowi Aralski kroonika. // Meremees (2000) 1–4, (2007) 1.

## Kirjandus
* Laur, Uno, Kass, Peedu. Mälestusi Edmund Arthur Walther Russovist. // Eesti laevanduse aastaraamat 2006, 81–85.
*
Karl Ernst Russow

**Karl Ernst Russow** (12. aprill 1869, Tartu – 27. aprill 1932, Kuressaare) oli Eesti arstiteadlane.

## Elulugu
Karl Ernst Russow oli Edmund August Russowi  (1841–1897) poeg, Wolfgang Russowi (1868–1938) vend.

Lõpetas 1890 Tartus Kollmanni eragümnaasiumi, 1890–95 TÜ arstiteaduskonna, 1895–96 Heidelbergi Ülikooli arstiteaduskonna. 

Oli 1896–1901 kihelkonnaarst Amblas, 1901–02 ordinaator Arhangelski linnahaiglas, 1903–20 arst Tartus, aastast 1921 Kuressaares, oli Kuressaare linnaarst. 

Ta oli nädalalehe Arensburger Wochenblatt väljaandja (1925). On uurinud ka kunstiajalugu. Avaldanud  rootsi maalikunstnikust .

## Viited

## Teoseid
* Ueber eine neue Kontrastfärbung zur Darstellung intrazellularer Tuberkelbazillon. // Münch, med. Wschr. (1909)
* Ueber Ringkörper im Blute Anämischer. // Dt. Archiv f. klin. Med. (1911)
* Surma põhjusest ägeda alkoholimürgituse puhul. // Eesti Arst (1926) 3
* Bruno Liljefors: eine Studie. Stockholm, 1929 (ka ing ja r-tsi k-s).

## Kirjandus
* Deutschbaltisches biographisches Lexikon 1710–1960. Köln, Wien, 1977, 657
* Die Aerzte Estlands, 314.
* 
## Välislingid
*
Erki Russow

**Erki Russow** (sündinud 8. märtsil 1974 Tallinnas) on Eesti arheoloog.

## Elulugu
Erki Russow on teenistujate poeg, Edmund Russowi lapselapse lapselaps ja Arthur Walther Russowi tütrepoeg.

Ta lõpetas 1992 Jakob Westholmi Keskkooli, 1997 Tartu Ülikooli arheoloogia erialal; *[[M.A.]]* (arheoloogia, 2001, TÜ), väitekiri "Importkeraamika Lääne-Eestis ca 1225–1650", *[[Ph.D.]]* (arheoloogia, 2007, TÜ), väitekiri "Importkeraamika Lääne-Eesti linnades 13.–17. sajandil". Praktikant arheoloogilistel kaevamistel Lübeckis 1993 ja 1999. 

Ta on olnud aastatel 1997–2000 Muinsuskaitseameti arheoloogiainspektor, 2000 arheoloogiliste kaevamiste juhataja Dresdenis, 2001 Ajaloo Instituudi (AI) arheoloogiakogude fondihoidja, aastast 2001 TLÜ AI arheoloogiaosakonna teadur. Alates 2001. aastast on ta juhendanud arheoloogilisi päästekaevamisi ja järelevalvetöid Haapsalus. Alates 2002. aastast õpetanud keraamika, kesk- ja uusaja arheoloogia valik- ja põhikursusi Tartu Ülikoolis ja Tallinna Ülikoolis.

## Teadustöö
Uurimisvaldkonnad: keraamika, kesk- ja uusaja arheoloogia, linnaarheoloogia, ajaloolise aja esemeline kultuur. Saksa kesk- ja uusaja arheoloogia ühingu, Soome keskaja arheoloogia seltsi ja Suurbritannia keskaja arheoloogia ühingu liige. Üle 20 teaduspublikatsiooni, sh 1 monograafia.

## Teoseid
* Kohalik ja importkeraamika Tallinnas 1200–1550 (kaasautor J. Mäll). // Eesti Arheol. Ajakiri 4 (2000) 2
* Archäologie und Stalinismus – die Anfänge der Stadtarchäologie in Estland und die Ausgrabungen auf dem Tallinner Rathausplatz 1953 (kaasautor J. Mäll). // Z. f. Archäologie des Mittelalters 31 (2003)
* Haruldane habemik Toompealt. // Muinasaja teadus, 14. Tallinn-Tartu, 2004
* Tonpfeifen aus Tallinn. // Knasterkopf. Fachzeitschrift für Tonpfeifen und historischen Tabakgenuss 18 (2005)
* Keraamika. // Eesti kunsti ajalugu 2. Tallinn, 2005
* Medieval archaeology of the European context: towns, churches, monasteries and castles (kaasautor). // Archaeological Research. in Estonia 1865–2005. Est. Archaeology 1. Tartu, 2006
* Post-Medieval Archaeology in Estonia. // Archaeol. Res. in Estonia 1865–2005. Est. Archaeology, 1. Tartu, 2006
* Archäologische Erkenntnisse zum Handwerk in estnischen Kleinstädten (kaasautor A. Pärn). // Lübecker Kolloquium zur Stadtarchäologie im Hanseraum V (2006)
* Some remarks on medieval and post-medieval redware vessels in Tallinn. // Archaeologia Medii aevi Finlandiae XII (2007). Turku
* Kaks aastakümmet linnaarheoloogiat Haapsalus – mitte ainult potikildudest ja müürikatkeist. Ühe väikelinna mineviku uurimise olevikust ja tulevikust. // Läänemaa Muuseumi Toim XI. Haapsalu, 2008
* Piiburaamat / Book of Pipes (kaasautor S. Pallo). Tallinn, 2008.

## Viited

## Välislingid
*
*
Valerian Carl Michael Russow

**Valerian Carl Michael Russow** (30. aprill (vkj 18. aprill) 1842 Tallinn – 18. jaanuar (vkj 6. jaanuar) 1879 Peterburi) oli Eesti ornitoloog, taksidermist-konservaator ja Baltimaade ornitoloogia rajaja.

## Elulugu
Valerian Carl Michael Russow oli eestlane, varem peetud baltisakslaseks, ohvitseri Carl Friedrich Russowi poeg ja Edmund August Friedrich Russowi vend.

Õppis Tallinna kubermangugümnaasiumis. 1862–1874 Tartu Ülikooli zooloogiamuuseumi preparaator ja 1874–1879 Peterburis Teaduste Akadeemia zooloogiamuuseumi teaduslik konservaator. Teinud korduvalt uurimisretki Liivimaa ja Eestimaa kubermangu ornitoloogilise materjali kogumise otstarbel, 1878 Kesk-Aasiasse (nakatus seal mustadesse rõugetesse). Avaldanud uurimusi Põhja-Liivimaa ja Eestimaa (sh Matsalu) lindude kohta.

## Teoseid
* Die Ornis Ehst-, Liv- und Curlands. Tartu, 1880.

## Viited

## Kirjandus
* Deutschbaltisches biographisches Lexikon 1710–1960. Köln, Wien, 1977, 657
* Eesti biograafiline leksikon. Täiendusköide. Tartu, Tallinn, 1940, 231
* EE 8, 247
* EE 14, 440
* Tartu ülikooli ajalugu: kolmes köites. Tallinn, 1982, II, 128, 193
* Mereleksikon, 246.
*
Carl Friedrich Wilhelm Russwurm

**Carl Friedrich Wilhelm Russwurm** (25. november 1812 Ratzeburg, Saksamaa – 17. veebruar (5. veebruar vkj) 1883 Tallinn) oli saksa rahvusest Eesti ajaloolane, etnograaf ja folklorist.

## Elulugu
Carl Friedrich Wilhelm Russwurm oli toomkooli rektori poeg, Johannes Russwurmi isa, sakslane.

Lõpetas Ratzeburgi Toomkooli, õppis Bonni ja Berliini ülikoolis teoloogiat ning sooritas 1835 Ratzeburgis kirikuõpetajakandidaadi eksami.

Oli 1835–1839 Läänemaal Ehmja mõisas koduõpetaja, 1839–1841 Tallinna Toomkooli pansionaadi inspektor, 1841–1868 Haapsalu kreiskooli õpetaja ja Lääne kreisi koolide inspektor, 1869–1877 Tallinna linnaarhivaar ja 1877–1883 Eestimaa rüütelkonna kantselei arhivaar.

## Looming
Uurimisvaldkond: rannarootslaste ajalugu, etnograafia, folkloor; Haapsalu ja selle ümbruskonna, Saaremaa ja Ruhnu rahvapärimused, Haapsalu piiskopilinnuse ajalugu, baltisaksa suguvõsade genealoogiad.

### Teoseid
* Eibofolke oder die Schweden an den Küsten Ehstlands und auf Runö I–II. Reval 1855
**2015 "Eibofolke ehk rootslased Eestimaa randadel ja Ruhnus". Tõlkinud Ivar Rüütli. MTÜ Eestirootsi Akadeemia
**Eibofolke oder die Schweden an den Küsten Ehstlands und auf Runö ...
* Sagen aus Hapsal und der Umgegend. Reval 1856
* Chronik der Stadt-Töchterschule und Kleinkinderschule Marien-Asyl zu Hapsal. Reval 1858
* Sagen aus Hapsal, d. Wiek, Ösel u. Runö. Reval 1861
* Der Ständetag zu Reval im Juli 1524. Reval 1874
* Das Schloss zu Hapsal in d. Vergangenheit u. Gegenwart. Reval 1877
* Nachrichten über das adelige und freiherrliche Geschlecht Stael von Holstein, ehstländischer Linie. Reval 1877
* Nachrichten über Alt-Pernau. Reval 1880

## Tunnustus
*1842 Eestimaa Kirjanduse Ühingu asutajaliige
*1855 Keiserliku Peterburi Teaduste Akadeemia Demidovi auhind
*Uppsala Ülikooli audoktor

## Viited

## Kirjandus
*Eesti biograafiline leksikon. Tartu 1926–1929. Lk 420
**Deutschbaltisches biographisches Lexikon 1710–1960*. Köln, Wien 1977. Lk 658
*EE 8. Tallinn 1995. Lk 247
*EE 14. Tallinn 2000. Lk 440

## Välislingid

*
Johannes Carl Gysbert Immanuel Russvurm

**Johannes Carl Gysbert Immanuel Russvurm** (perekonnanimi ka **Russwurm**; 19. märts 1855 Haapsalu – 2. juuni 1939 Berlin-Weissensee) oli Eesti pedagoog ja tehnikateadlane.

## Elulugu
Johannes Carl Gysbert Immanuel Russvurm oli baltisakslane ja Carl Friedrich Wilhelm Russwurmi poeg.

Ta lõpetas 1877. aastal masinainsenerina Riia Polütehnikumi. Oli aastatel 1877–1878 töökoja ametnik Peterburi Tehnoloogiainstituudis, 1878–1892 insener Balti raudtee peamehaanikubüroos, ühtlasi 1882–1894 õppetöökoja juhataja ning mehaanika- ja füüsikaõpetaja Tallinna Raudtee Tehnikakoolis, ning 1892–1895 peamehaanik Peterburi ettevõttes Beckmann&Ko. Aastatel 1895–1898 oli ta  kaasomanik, 1898. aastast katla- ja küttesüsteemide projekteerimis- ja ehitusfirma omanik ja tehniline juhataja Peterburis. 

Pärast I maailmasõda naasis Eestisse ning töötas aastatel 1922–1929 Tallinna Tehnikumi õppejõuna: õpetas soojusmajanduse, vedurite ja rongiliikluse, automobiilide, lennumasinate, tuulejõumasinate ja veeturbiinide kursusi. 1932. aastast elas Saksamaal.

## Teadustöö
Uurimisvaldkonnad: masinamehaanika, jõuülekande- ja pidurimehhanismid. Katsetas uusi mehaanilisi konstruktsioone, töötas välja uudse tehnilise lahenduse võrgukudumismasinale. Avaldas oma isa biograafia, koostas ja üllitas ülevaate vabrikukorstnate konstruktsioonidest ja ehitusest (sisaldas 30 projekti).

## Teoseid
* Aus dem Leben meines Vaters und meiner Vorfahren. // Herdflammen (1924) 11
* (1925) 1.

## Viited

## Kirjandus
* Tallinna Tehnikum 1918–1928. Tallinn, 1928, 43
* Tallinna Polütehniline Instituut 1936–1986, 35.
*
Malle Rute

**Malle Rute** (1962. aastani **Malle Mägi**; 11. detsember 1931 Helsingi – 26. mai 2024 Harju maakond) oli eesti pedagoogikateadlane.

## Elulugu
Ta oli maamõõduinseneri tütar.

Lõpetas 1950 Tallinna 3. Keskkooli ja 1955 EPA agronoomiateaduskonna agronoomina.

Pedagoogikakandidaat (1974, Moskva, NSVL Pedagoogikateaduste Akadeemia) väitekirjaga "Индивидуализация обучения зоологии в седьмом классе".

Töötas 1962–1986 Eesti NSV Pedagoogika Teadusliku Uurimise Instituudis: 1962–1970 nooremteadur, 1970–1986 vanemteadur, 1979 tööõpetuse ja kutsesuunitluse sektori juhataja, 1985–1986 geograafia-bioloogia sektori juhataja. 1988–1990 NSVL Pedagoogikateaduste Akadeemia kutsepedagoogika instituudi Tallinna labori vanemteadur.

## Teadustöö
Uurimisvaldkond: õppetöö individualiseerimine; õpimeetod ja selle oskuse kujundamine; kutseinformatsioon koolis.

## Teoseid
Üle 60 teaduspublikatsiooni, koostanud metoodika materjale.
* Vaatlus- ja eksperimentaalne meetod loodusteaduslikes ainetes (kaasautor). // Loodusteadusliku hariduse järjepidevuse probleeme. Tallinn 1978
* Kutseinformatsiooni andmine kooligeograafia kaudu. // Kooligeograafia ja tänapäev. Tallinn 1983
* Mööda keskkonnateadlikkuse koolitreppe (kaasautor). // Nõukogude Kool (1988) 5
* Kodulugu. 1. osa (kaasautor). Tallinn 1998

## Viited

## Kirjandus
*Väino Ratassepp. "Uusi pedagoogikakandidaate. Malle Rute". Nõukogude Õpetaja nr 15, 13. aprill 1974. lk 4

## Välislingid
*
Viivi Russak

**Viivi Russak** (aastani 1958 **Viivi Kannes**, 1958–1981 **Viivi Põldmaa**, sündinud 11. novembril 1933 Tallinnas) on eesti geofüüsik.

## Elulugu
Ta lõpetas 1952 Tallinna 4. Keskkooli, 1957 Tartu Riikliku Ülikooli füüsikuna ja 1963 Eesti NSV TA Füüsika ja Astronoomia Instituudi (FAI) aspirantuuri; füüsika-matemaatika-kandidaat (1966, TRÜ), väitekiri "Исследование сумеречного зондирования атмосферы", *[[Ph.D.]]* (geograafia, 1992, TÜ), väitekiri "Солнечная радиация в Тыравере". 

Oli 1957–59 FAI insener-meteoroloog, 1959–60 vaneminsener, 1960–63 aspirant, 1963–74 nooremteadur, 1974–95 Eesti NSV TA Astrofüüsika ja Atmosfäärifüüsika Instituudi vanemteadur, 1995-2015 Tartu Observatooriumi teadur, ühtlasi 1997–2001 Eesti Meteoroloogia ja Hüdroloogia Instituudi teadur.

## Teadustöö
Uurimisvaldkond: päikesekiirguse levimine atmosfääris, seda mõjutavad tegurid (pilvisus, aerosool); kiirguskliima; kiirgustingimuste pikaajalised muutused. Üle 100 teaduspublikatsiooni.

## Teoseid
*Высотный ход яркости дневного неба в мезосфере. Изв. АН СССР, физ. aтм. и океана (kaasautor V. G. Rosenberg), V (1969) 6
*Trends of solar radiation, cloudiness and atmospheric transparency during recent decades in Estonia. // Tellus, 42B, (1990) 2
*Evaluation of long-term changes in radiation, cloudiness, and surface temperature on the territory of the former Soviet Union (kaasautor). // J. of Climate 9 (1996) 6
*Changes in the amount of low clouds in Estonia (1955–1995) (kaasautor S. Keevallik). // International J. Climatology, 21 (2001)
*Eesti kiirguskliima teatmik (kaasautor A. Kallis) 2003
*From dimming to brightening: decadal changes in solar radiation at Earth's surface (kaasautor). // Science, 308 (2005) 5723

## Isiklikku
Viivi Russak on pedagoogide tütar.

Tema esimene abikaasa oli mükoloog Peeter Põldmaa.

Tema abikaasa oli korvpallur ja korvpallitreener Harri Russak.

## Viited

## Kirjandus
*EE 14. Lk 439 

## Välislingid
*Viivi Russak Eesti Teadusinfosüsteemis
*https://jupiter.to.ee/~russak/russak.html
*
Valdo Ruttas

**Valdo Ruttas** (sündinud 23. jaanuaril 1939 Narvas) on eesti füüsik ja pedagoogikateadlane.

## Elulugu
Valdo Ruttas on sõjaväelase poeg.

Lõpetas 1957 Tartu 1. Keskkooli, 1962 Tartu Riikliku Ülikooli füüsikaosakonna, 1965 TRÜ aspirantuuri; füüsika-matemaatikakandidaat (1967, TRÜ), väitekiri "Mitmesuguseid lisandeid sisaldavate tsinksulfiid-luminofooride infrapunase stimulatsiooni uurimine". Täiendas end 1966 Moskva Ülikoolis, stažeeris 1974–1975 Varssavis Poola Kõrghariduse ja Teaduspoliitika Uurimisinstituudis. 

Oli 1967 TRÜ üldfüüsika kateedri assistent, 1967–1969 vanemõpetaja, 1969–1984 dotsent, 1974–1984 ka kateedrijuhataja. TRÜ kõrgkoolipedagoogika uurimissuuna rajajaid: 1969 Üliõpilaste Kompleksse Teadusliku Uurimistöö Büroo, 1984–1991 TÜ kõrgkoolipedagoogika labori juhataja. 

1991–1993 Agrotööstuskoondise Juhtimise Kõrgema Kooli, 1993–1994 Eesti Põllumajanduse Akadeemia maaelu arengu instituudi regionaalarengu kateedri dotsent. 1991. aastas on tegev ettevõtluses: AS-i Rait asutaja ja arendusjuht 1991–2002. 2003. aastast juhtide ja spetsialistide arengufirma Invicta konsultant.

## Teadustöö
Füüsikuna kuulub akadeemik Feodor Klementi rajatud Tartu luminestsentsiuurijate koolkonda. Pedagoogikas töötas välja kõrgkooli õppe-kasvatusprotsessi efektiivsuse kriteeriumide süsteemi. Georgi Štšedrovitski Moskva süsteemtegevusliku metodoloogia koolkonda kuulujana loonud  mõttetalgute metoodika ja rakendanud seda Eesti haridus-, majandus- ja regionaalarendusprojektides. Õpetanud üldfüüsika kursusi, korraldanud aspirantide sügiskoole kõrgkoolipedagoogikas. Üle 100 teaduspublikatsiooni, 1 autoritunnistus.

## Teoseid
* Исследование инфракрасной стимуляции цинксульфидных люминофоров, содержащих различные примеси. Tartu, 1967
* O treści, strukturze, formach przekazu i kontroli opanowania materialu nauczania z fizyki w szkole wyźszej. // Problemy dydaktyki fizyki. IKNIBO, Wrocław, 1975
* Problematyka badawcza procesu dydaktycznego szkoly wyźszej. // Warszawa, PWN, 1975
* Принципы дидактической организации знаний. // Проблемы высшей школы V. Tartu, 1982.

## Viited

## Kirjandus
* EE 14, 440
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 440; II, 155.
*
Nikolai Ruubel

**Nikolai Ruubel** (ka **Nikolai Rubel**, 5. aprill 1903 Suure-Kõpu vald, Viljandimaa – 17. jaanuar 1942 Vjatlagi vangilaager, Kirovi oblast, Vene NFSV) oli eesti keemik ja agronoom.

## Elulugu
Osales 1918–1919 Vabadussõjas. 

Lõpetas 1920 Tallinna Linna Poeglaste Gümnaasiumi ja 1925 TÜ keemikuna ja 1938 agronoomina; keemiamagister (1925, TÜ), väitekiri "Triatseetamiidist ja tema omadustest". Oli 1924–1925 TÜ keemiainstituudi assistent, 1925–1934 Eesti Sooparanduse Seltsi töötaja (1932–1934 laborijuhataja), 1934–1940 Kuusiku katsejaama juhataja. Kuulus Kaitseliitu. 

Arreteeriti NKVD poolt 6. jaanuaril 1941 Kuusiku külas, suri vangilaagris.

## Teoseid
*Uurimusi valge mesika bioloogia alalt. // Agronoomia (1936) 8
*Muldade väetistarbe määramise viisidest ja rakendamise võimalustest. // Agronoomia (1936) 10
*Kesakatsete tulemusi Põhja-Eesti rihkmullal. Kesakatsed Kuusikul 1928–1936. // Agronoomia (1937) 10

## Isiklikku
Nikolai Ruubel oli kooliõpetaja poeg ning tema vend oli Peter Rubel.

## Viited

## Kirjandus
**Album Academicum Universitatis Tartuensis 1918–1944*, 2. köide. Tartu 1994. Lk 99

## Välislingid
*''Album Academicum Universitatis Tartuensis 1918–1944''
*
*Eesti kommunismiohvrid 1940–1991
Johann Joseph Gotthard Otto von Rutenberg Von Orgies

Parun **Johann Joseph Gotthard Otto von Rutenberg Von Orgies** (26. mai (vkj 14. mai) 1802 Bauska, Läti – 16. mai 1864 Wiesbaden) oli Eesti ajaloolane ja kirjanik.

## Elulugu
Parun Johann Joseph Gotthard Otto von Rutenberg Von Orgies oli baltisakslane.

Õppis aastatel 1820–1823 Heidelbergi, Strasbourgi, Bonni ja Göttingeni Ülikoolis õigusteadust. Elas 1823–1833 mõisaaomanikuna Kuramaal. Oli 1829 Miitavi (Jelgava) ülempealikukohtu assessor, aastast 1833 elas Heidelbergis. 

Peateoses "Geschichte der Ostseeprovinzen Liv-, Esth- und Kurlands von der ältesten Zeit bis zum Untergang ihrer Selbständigkeit" (2. kd, Leipzig, 1859–1861) kritiseeris Liivi ordu tegevust, mis põhjustas tagurlike baltisaksa ajaloolaste ägeda vastukriitika. Olles liberaalsete vaadetega, esines 1860. aastate reformide ajal oma kolmes brošüüris läti ja eesti talupoegade huvide kaitsjana.

## Teoseid
* Der livländische Landtag v. 1862. Frankfurt am Main, 1862
* Mecklenburg in Kurland. Leipzig, 1863
* Edelmann und Bauer. Leipzig, 1863

## Viited

## Kirjandus
* DbBl, 421
* Eesti biograafiline leksikon. Trt, 1926–1929, 440-441
* EE 8, 248
* EE 14, 440
*
Aksel Ruudvere

**Aksel Ruudvere** (aastani 1939 **Ruderström**, 6. november 1903, Sutlepa vald, Läänemaa – 11. aprill 1963, Uppsala) oli eesti loomakasvatusteadlane.

## Elulugu
Aksel Ruudvere oli mõisarentniku poeg.

Lõpetas 1923 Läänemaa Ühisgümnaasiumi Haapsalus ja 1930 Tartu Ülikooli põllumajandusteaduskonna. 

Töötas 1927–28 Põllumajanduse Raamatupidamise Talituses ning 1928–30 ja 1931–32 Talumajanduslikus Nõuandebüroos. 1932–40 Põllutöökoja karjakontrolli eriteadlane ja Kontrollühingute Liidu teaduslik sekretär. 

Asus 1944 Rootsi, oli 1945–63 Uppsala Põllumajandusülikooli assistent.

## Teadustöö
Uurimisvaldkond: loomade söötmine ja ainevahetus, karjamajanduse organiseerimine, vitamiinid ja mineraalained loomade söötmisel. Avaldanud 12 köidet karjakontrolli aastaraamatuid.

## Viited

## Teoseid
* Koduloomade söötmine talvel (kaasautor). Tallinn, 1934
* Mida waja põllumehel teada piimaseadusest (kaasautor). Tallinn, 1935
* Karjakontrollarvepidamise abitabelid (kaasautor N. Masso). Tallinn, 1933, 2. trükk 1939.

## Kirjandus
* Album Academicum Universitatis Tartuensis 1918–1944. I–III. Trt, 1994, II, 263.
*
Enno Ruuge

**Enno Ruuge** (sündinud 18. septembril 1935 Narvas) on eesti biofüüsik.

## Elulugu
Enno Ruuge on töölise ja teenistuja poeg.

Lõpetas 1954 Jõhvi 1. Keskkooli, 1960 Moskva Ülikooli füüsikuna ja 1963 Moskva Ülikooli aspirantuuri; füüsika-matemaatikadoktor (1980, Moskva Riiklik Ülikool). Aastast 1963  biofüüsika kateedris: 1963–1968 assistent, 1968–1982 vanemteadur, 1982–1984 dotsent, aastast 1984 professor. Ühtlasi aastast 1982 NSV Liidu Meditsiiniakadeemia Kardioloogia Teadusliku Keskuse Eksperimentaalkardioloogia Instituudi labori juhataja; 1971–1972 USA-s Pennsylvania Ülikooli biofüüsika kateedri teadur.

## Teadustöö
Uurimisvaldkond: bioenergeetika, membraanide biofüüsika, magnetresonantsi meetodite kasutamine bioloogias ja biomeditsiiniuuringutes. Üle 300 teaduspublikatsiooni.

## Teoseid
* Semiquinone Q in the respiratory chain of electron transport particles (kaasautorid A. A. Konstantinov, E. K. Ruuge). // FEBS Lett. 81 (1977) 1
* 31-P NMR spectrum of phosphocreatine: deuterium induced splitting of the signal (kaasautor). // Biochem. Biophys. Res. Comm. 114 (1983) 3
* Electron transport control in chloroplasts. Effects of magnesium ions on the electron flow between two photosystems (kaasautor). // Photobiochem. Photobiophys. 8 (1984) 1
* Analysis of the reduction of nitroxides by flavin monocleotide. // Biochim.. biophys. acta 1034 (1990) 3
* Interaction of alkaline metal ions with Ca (2+)- binding sites of Ca (2+)-ATPase of sarcoplasmic reticulum: 23Na-NMR studies (kaasautor). // Biochimica et biophysica acta 1066 (1991) 1
* Free radical metabolites in myocardium during ischemia and reperfusion (kaasautor). // American J. Physiol. 261 (1991) 4
* Magnetic fluids as drug carriers: Targeted transport of drugs by a magnetic field (kaasautor). // J of Magnetism and magnetic Materials 122 (1993) 1
* Avidin attachment to biotinylated human neutrophils induces generation of superoxide anion (kaasautor). // Biochim. biophys. acta 1177 (1993) 4.

## Viited

## Kirjandus
* EE 14, 440.
*
Jüri Ruuge

**Jüri Ruuge** (20. september 1916 Tartu – 2001) oli eesti põllumajandusteadlane ja sordiaretaja.

## Elulugu
Jüri Ruuge on raamatupidaja poeg.

Lõpetas 1935 Hugo Treffneri Gümnaasiumi ja 1961 EPA agronoomiateaduskonna. Õppis 1937–39 TÜ õigusteaduskonnas. 

1937–44 Tartu Linna Perekonnaseisuameti ametnik, 1946–85 Jõgeva Riikliku Sordiaretusjaama (Jõgeva Sordiaretuse Instituut) nooremteadur ja aastast 1976 vanemteadur.

Jüri Ruuge on maetud 3. mail 2001 Tartu Maarja kalmistule.

## Teadustöö
Uurimisvaldkond: kiu- ja õlitaimede (lina, kanep, õlimagun) sordiaretus, seemnekasvatus, sordiagrotehnika ja sordiparandus. Aretanud sorte: õlimagun "Jõgeva Rekord" (1954), kanep "Atleet" (1957), ühekojaline kanep "Saluut" (1957), lina "Kokett" (1963) ja "Saldo" (1973). Umbes 40 teaduspublikatsiooni.

## Teoseid
* Õlimaguna kasvatamise kogemusi Eesti NSV-s. // Sotsialistlik Põllumajandus (1952). 8
* Lina seemnekasvatuse agrotehnikast. // Sotsialistlik Põllumajandus (1961) 9
* Külviaja mõju linasortide saagikusele ja saagi väärtusele Eesti NSV-s. // Eesti Maaviljeluse ja Maaparanduse Teadusliku Uurimise Instituudi (EMMI) teaduslike tööde kogumik XI. Sordiaretus ja seemnekasvatus. 1967
* Lina. // Maaviljeluse käsiraamat. Tallinn, 1978.

## Viited

## Kirjandus
*
Siret Rutiku

**Siret Rutiku** (1986. aastani **Siret Sepp**; sündinud 5. oktoobril 1967 Tartus) on Eesti saksa filoloog.

## Elulugu
Lõpetas 1985 Tartu 1. Keskkooli ja 1992 Tartu Ülikooli saksa filoloogina; *[[M.A.]]* (saksa filoloogia, 1996, TÜ), väitekiri "Zur Problematik der Übersetzung von deutschen Kirchenliedern ins Estnische", Ph.D. (2000, TÜ), väitekiri "Über das Verhältnis des Dichterischen zum Religiösen am Beispiel der Lyrik Jochen Kleppers", (Tartu, 2000). 

*1992 Tartu Ülikooli keelekeskuse õpetaja
*1993–2002 assistent ja lektor
*2002–2004 Kaitseväe Ühendatud Õppeasutuste keelekeskuse juhataja
*2005–2006 Tartu Ülikooli õppekavaarenduse peaspetsialist
*2006–2016 Tartu Ülikooli õppeosakonna juhataja
*2016–2022 Eesti Teadusagentuuri uurimistoetuste osakonna juhataja
*alates 1. juunist 2022 Tartu Ülikooli grandikeskuse juhataja

## Teadustöö
Uurimisvaldkond: (balti)saksa religioosne kirjandus, saksa kirjandus natsionaalsotsialismi ajal, teoloogia terminoloogia saksa ja eesti keeles, kirikulaul kirjandusžanrina. 18 teaduspublikatsiooni.

## Tunnustus
* 2012 Tartu Ülikooli aumärk
* 2016 Tartu Ülikooli medal

## Teoseid
*Teoloogiliste terminite saksa-eesti õppesõnastik. Tartu 1999
*Über die Rolle des deutschen Kirchenliedes in der estnischen Kulturgeschichte. // Kulturgeschichte der baltischen Länder in der frühen Neuzeit. Tübingen 2003
*200 Jahre Germanistik in Tartu/Dorpat. Ein historischer Überblick. // Germanistik in Tartu/Dorpat. Rückblick auf 200 Jahre (kaastoim R. Kegelmann). Tartu 2003
*Kiriku laulu- ja palveraamatu konkordants. Tartu 2005
*Õppekavaarendus kõrgkoolis. (kaasautor T. Lehtsaar) Tartu 2007
*Õppekava arendamise juhendmaterjal. (kaasautorid A. Valk, E. Pilli, K. Vanari) Tartu 2009
*Ülekantavate pädevuste arendamine kõrghariduses. Tartu 2014

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 154

## Välislingid
*
Leo Ruumet

**Leo Ruumet** (aastani 1934 **Leonti (Leo) Grumm**, 15. august 1898 Lümanda vald, Saaremaa – 15. juuli 1980 Palo Alto, California, USA) oli eesti matemaatik ja tehnikateadlane.

## Elulugu
Leo Ruumet oli talupidaja poeg.

Lõpetas 1917 Kuressaare Poeglaste Gümnaasiumi ja 1930 Tartu Ülikooli matemaatikuna. Õppis aastatel 1918–1920 Peterburi Ülikoolis loodusteadust. Oli 1921–1930 Käsmu Merekooli matemaatikaõpetaja, 1930–1944 Tallinna Tehnikumi õpetaja ja inspektor (1941–1944 direktor). Pages 1944 Saksamaale ning töötas aastatel 1944–1945 Telefunkeni tehastes Mährisch-Trübaus ja 1945–1949 Augsburgi Eesti Gümnaasiumi õpetajana. 1949 siirdus USA-sse. 1953–1963 oli New Yorgis asuva Columbia Ülikooli füüsikalabori assistent, 1963–1972 uuringufirma Engineering Index, Inc. teadur.

## Teoseid
* Kõrgema astme tehnilised kutsekoolid Rootsis ja Taanis. // Eesti Kool (1940) 2
* Matemaatika täiendusõpik: gümnaasiumi reaalharu III ja IV klassile (kaasautor G. Rägo). Tartu, 1944
* Algebra õpik: Gümnaasiumi II kl, 1. ja 2. vihik. Augsburg-Hochfeld, 1945
* Geomeetria õpik: Gümnaasiumi II kl, 1. vihik. Augsburg-Hochfeld, 1946.

## Viited

## Kirjandus
* Vaba Eestlane, 21. august 1980
*
Cerelius Ruus

**Cerelius Ruus** (29. juuni 1906 Tallinn – 23. jaanuar 1974 Tartu) oli eesti linnukasvatusteadlane.

## Elulugu
Cerelius Ruus oli töölise poeg.

Lõpetas 1928 Viljandi Linna Ühisgümnaasiumi ja 1935 TÜ põllumajandusteaduskonna; agronoomiamagister (1941, TÜ, ümber atesteeritud põllumajanduskandidaadiks 1947), väitekiri "Valguse, vanuse ja teiste vähemtuntud tegurite mõju kanade munatoodangule"; bioloogiadoktor (1965, Eesti Teaduste Akadeemia), väitekiri "Hanede sigimisbioloogia ja lihajõudluse uurimisi nende produktiivsuse tõstmiseks". 

1935 Jõelähtmes ja Jäleveres karjakontrollassistent, 1935–44 TÜ väikeloomakasvatuse instituudi katsejaama abijõud ja assistent, 1944–51 TÜ väikeloomakasvatuse kateedri dotsent, 1951–52 EPA-s eriloomakasvatuse kateedri dotsent ja juhataja, 1952–55 põllumajandusloomade aretuse kateedri dotsent ja juhataja, 1955–58 aretuse ja eriloomakasvatuse kateedri dotsent, 1958–66 eriloomakasvatuse kateedri dotsent, 1958–74 kateedri juhataja, 1966–74 professor.

## Teadustöö
Uurimisvaldkond: kodulindude söötmine, sigivus, muna- ja lihatootlikkus, hautamisrežiim. Umbes 150 teaduspublikatsiooni.

## Teoseid
* Hanekasvatuse produktiivsuse tõstmise kogemusi. // Sotsialistlik Põllumajandus (1955) 2
* Hanede munemise bioloogiast. // EPA tead tööde kogumik 2 (1956)
* 90 aastat linnukasvatust Eestis. // Sotsialistlik Põllumajandus (1966) 15
* Pärlkana ja kana hübridiseerimisest. // EPA tead tööde kogumik 64 (1970)
* Hanede etoloogiast sigimisperioodil. // EPA tead tööde kogumik 77 (1973).

## Viited

## Kirjandus
* EE 8, 251
* 14, 441
* Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Trt, 1981, 178
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 410
* TÜ III, 318
* Sotsialistlik Põllumajandus (1966) 12, 570
* Tikk, Viive. C. Ruusi teaduslikust pärandist. // Vab zootehnika-alase tead konv teesid 23. mai 1986. Tartu, 1986, 40–41.
*
Henn Ruus

**Henn Ruus** (12. juuli 1923 Tartu – 1995) oli eesti päritolu USA keemik.

## Elukäik
Henn Ruus oli advokaadi ja rahukohtuniku Alfred Ruusi poeg.

Lõpetas 1942 Hugo Treffneri Gümnaasiumi. Õppis Stuttgardi Tehnikaülikoolis Saksamaal ja 1952 lõpetas keemikuna Põhja-Dakota Ülikooli USA-s. PhD (keemia, 1957, Illinoisi Ülikool), väitekiri "P-metoxyphenylmaleic anhydride in the Diels-Alder reaction". Oli teadur Niagara Fallsis USA-s.

## Teadustöö
Uurimisvaldkond: orgaaniline süntees, polümeeride rakendusi paberitööstuses.

## Teoseid
* Manifold paper manufacture by encapsulation with polümers. US Patent. // Chem. Abstr. 70 (1969) 107 685
* Prodcedure for manufacturing capsules having casings of polymeric material. Ger. Patent. // Chem. Abstr. 73 (1970) 88809.

## Viited

## Kirjandus
*
Johann Ruus

**Johann Ruus** (25. märts 1925 Karksi vald,  Viljandimaa – 15. juuli 2014) oli eesti põllumajandusteadlane-praktik.

## Elulugu
Lõpetas 1948 Olustvere Põllumajandustehnikumi ja 1953 EPA agronoomina. Oli 1948–49 Viljandi masina-traktorijaama jaoskonnaagronoom, 1953–58 Vändra masina-traktorijaama peaagronoom, 1958–61 Vändra rajooni Töörahva Saadikute Nõukogu  põllumajanduse inspektuuri peaagronoom ja juhataja kohusetäitja, 1961–62 Tartu Tõuloomakasvatuse Sovhooside Trusti peainspektor-agronoom, 1962–80 Tartu Territoriaalse Kolhooside-Sovhooside Tootmise Valitsuse ja Tartu Põllumajandusvalitsuse peaagronoom, 1980–82  juhataja asetäitja, 1982–87 EPA poliitilise ökonoomia kateedri kartuligrupi vanemteadur, 1988–95 EPA põllutöömasinate kateedri ja põllumajandustehnika instituudi kartuligrupi vanemteadur.

## Teadustöö
Uurimisvaldkond: kartulikasvatus. Autoritunnistus kartuli kasvatamise kohta (1989).

## Viited

## Teoseid
* Kartulikasvatus (kaasautor). Tallinn, 1992
* Traktoriratastega tihendatud mulla endise tihkuse taastamise aja uurimise tulemustest. // EPMÜ teaduslike tööde kogumik 183 (1995).

## Kirjandus
* Eesti Põllumajandusülikool: audoktorid, töötajad ja vilistlased 1991–1995. Trt, 1996, 147.
*
Rein Ruus

**Rein Ruus** (16. august 1948 Põltsamaa – 10. aprill 2020 Tartu) oli eesti füüsik.

## Elulugu
Rein Ruus oli arstide poeg.

Lõpetas 1967 Tartu 1. Keskkooli ja 1972 TÜ füüsikuna; füüsikadoktor (1999, TÜ), väitekiri "Collapse of 3d(4f) orbitals in 2p(3d) excited configurations and its effect on the X-ray and electron spectra". Oli 1972–1975 EPA füüsika kateedri vanemlaborant. Eesti NSV TA Füüsika Instituudis 1975–1980 ja 1990–1996 röntgenspektroskoopia labori insener, 1980–86 nooremteadur, 1989–90 ja 1996–2004 teadur ning 2005. aastast vanemteadur.

## Teadustöö
Uurimisvaldkond: tahkiste elektronstruktuuri uurimine "klassikalise" röntgenspektroskoopia ja röntgenergastusega elektronspektroskoopia meetoditega; ergastatud seisundite radiaalse lokalisatsiooni ja kristallvälja mõju uurimine röntgenergastustele ja nende lagunemise dünaamikale.

## Tunnustus

* 2014 Tartu Ülikooli aumärk

## Viited

## Teoseid
* Collapse of the 3d orbital in configurations with a 2p vacancy and its effect on the 2p6-2p5nd,ns transitions (kaasautor). // Opt. Spektrosk. 59 (1985) 4
* Autoionization phenomena involving the 2p53d configuration of argon-like ions in ionic solids (kaasautor). // Phys. Rev. B 47 (1993) 18
* M45N45N45 Auger decay spectra of the resonantly excited 3d94f configuration of Xe-like ions in solids (kaasautor). // Phys. Rev. B 49 (1994) 21
* Charge-transfer multiplet analysis of the resonant 2p3p3p Auger spectra of CaF2 . // Phys. Rev. B 51 (1995) 20
* Resonant Auger spectra of TiO2 at Ti 2p and O 1s absorption edges (kaasautor). // J. Electron Spectrosc. Relat. Phenom. 93 (1998) 1–3
* Potential barrier effects in Cs 3d resonance photoemission of CsF (kaasautor). // J. Electron Spectrosc. Relat. Phenom. 137–40 (2004).

## Kirjandus
*  

## Välislingid
*
Tõnu Ruus

**Tõnu Ruus** (27. oktoober 1940 Haapsalu – 8. veebruar 2019) oli eesti füüsik.

## Elulugu
Tõnu Ruus oli teenistuja poeg.

Lõpetas 1959 Haapsalu 1. Keskkooli ja 1964 Tartu Riikliku Ülikooli füüsikaosakonna, 1975–1978 Tallinna Polütehnilise Instituudi (TPI) aspirantuuris; füüsika-matemaatikakandidaat (1987, TRÜ), väitekiri "Создание радиационных дефектов и люминесценция в галогенсодержащих каркасных алюмосиликатах". Oli 1965–1975 TPI füüsika kateedri assistent, 1979–1988 vanemõpetaja, 1988– dotsent, 1992–2004 Tallinna Tehnikaülikooli füüsikainstituudi direktor, rakendusfüüsika õppetooli juhataja. Õpetas üldfüüsika, rakendusoptika ja spektroskoopia kursusi. Hiljem oli kuni surmani emeriitdotsent.

## Teadustöö
Uurimisvaldkonnad:  elektrilised ja optilised omadused; värvustsentrite teke ja lagunemine sadoliitides. Üle 20 teaduspublikatsiooni ja 10 õppevahendi.

## Viited

## Teoseid
* ВУФ-спектроскопия и дефекты нестехиометрических содалитов (kaasautor V. Denks). // FI Uurimused 51 (1980)
* Спектры разрушения центров окраски в нестехиометрических галогенсодалитах (kaasautorid R. Denissov, V. Denks). // Ж. прикл. спектроскопии 36 (1982)
* Synthesis and electrical properties of potassium substituted hydrosodalites (kaasautor). // SPIE Proc. 4318 (2001)
* Pooljuhtmaterjalide põhiparameetrite mõõtmine (kaasautor A. Gavrilov). Tallinn, 2005.

## Kirjandus
* Tallinna Polütehniline Instituut 1936–1986. Tallinn, 1986, 377, 380.
*
Maie Ruus

**Maie Ruus** (1956. aastani **Maie Muts**; sündinud 25. veebruaril 1933 Tartus) on eesti õigusteadlane.

## Elulugu
Maie Ruus on Vilmar Ruusi abikaasa ja Jüri Ruusi ema.

Lõpetas 1952 Tartu 3. Keskkooli ja 1957 Tartu Riikliku Ülikooli õigusteaduskonna. Oli 1956–1961 Eestimaa Kommunistliku Partei TRÜ komitee tehniline sekretär, 1961–1968 TRÜ filosoofia kateedri õppekabineti juhataja ja õpetaja, 1968–1971 TRÜ aspirant, 1971–1972 teadusliku kommunismi kateedri õpetaja, 1972–1973 NLKP ajaloo kateedri õpetaja, 1974–1976 vanemõpetaja, 1977–1992 riigi ja õiguse teooria ja ajaloo kateedri vanemõpetaja, 1992–1993 Eesti riigiõiguse ajaloo õppetooli lektor, 1993–1998 eraõiguse instituudi lektor, 1998– õppeülesande täitja.

## Teadustöö
Uurimisvaldkond: Eesti riigi ja õiguse ajalugu. Umbes 25 teaduspublikatsiooni.

## Tunnustus

* 1998 Tartu Ülikooli medal
* 2018 Tartu Ülikooli aumärk
* 2020 teenetemärk "100 semestrit Tartu Ülikoolis"

## Viited

## Teoseid
* Eesti nõukogude riigi natsionaliseerimisalased õigusaktid. Õigusteaduskonna aspirantide töid. III. Tartu, 1970.

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 444.
*
Vilmar Ruus

**Vilmar Ruus** (16. juuni 1929 Tallinn – 30. mai 1985 Tartu) oli eesti ajaloolane ja majandusteadlane.

## Elulugu
Lõpetas 1949 Tallinna 2. Keskkooli ja 1955 Tartu Riikliku Ülikooli majandusteaduskonna; ajalookandidaat (1965, TRÜ), väitekiri "Eestimaa Kommunistliku Partei tegevus ja kogemused kaubanduse sotsialistlikul ümberkorraldamisel (1940–1941)". Oli 1955–1958 TRÜ marksismi-leninismi kateedri assistent, 1958–1962 aspirant, 1962–1968 NLKP ajaloo kateedri vanemõpetaja, 1975–1976 vanemteadur, 1968–1975 ja 1976–1985 dotsent. Eestimaa Kommunistliku Partei TRÜ komitee sekretär (1967–1969).

## Teadustöö
Uurimisvaldkond: sotsialistlikud ümberkorraldused Eestis.

## Teoseid
* 20 aastat nõukogude Tartut (kaasautor). Tallinn, 1960
* 25 aastat nõukogude tarbijate kooperatsiooni rajamisest Eestis (aastad 1940–1941). Tallinn, 1966
* Eesti rahvas NSV Liidu Suures Isamaasõjas I (kaasautor). Tallinn, 1971
* Developments in Estonia 1939–1941 (kaasautor). Tallinn, 1979
* Sotsialistlikud ümberkorraldused Eestis 1940–1941. Tallinn, 1980.

## Isiklikku
Vilmar Ruus oli Maie Ruusi abikaasa ja Jüri Ruusi isa.

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 467;
* II, 155.
*
Viive-Riina Ruus

**Viive-Riina Ruus** (sündinud **Viive-Riina Pruuli**; 3. september 1936 Tallinn – 11. juuli 2018) oli eesti kasvatusteadlane.

## Elulugu
Viive-Riina Ruus oli riigiametniku ja lasteaedniku tütar.

Ta lõpetas 1955. aastal Tallinna 17. Keskkooli ja 1960. aastal Tartu Riikliku Ülikooli eesti filoloogia erialal. Aastatel 1967–1970 oli TRÜ aspirant; pedagoogikakandidaat (1982, TRÜ), väitekirjas käsitles õppeteksti kasvatuslikku efektiivsust. 

Töötas 1960–1967 eesti keele ja kirjanduse õpetajana Märjamaa, Tallinna 46. ja 7. keskkoolis. 

Aastatel 1970–1988 oli ta Eesti NSV Pedagoogika Teadusliku Uurimise Instituudi teadur, 1988 Eesti Hariduse Arenduskeskuse dotsent, 1988–1989 valitsuse hariduskonsultant, 1989–1990 taas Eesti Hariduse Arenduskeskuse dotsent, 1991–1992 Tallinna Pedagoogikaülikooli haridusuuringute instituudi didaktika sektori juhataja, 1992–1994 üldhariduse õppekava aluseid väljatöötava TPÜ projektirühma juht, 1994–1995 TPÜ õppekava uuringute osakonna juhataja, 1995 Haridusministeeriumi hariduspoliitika osakonna juhataja kohusetäitja, 1996–1997 TPÜ kasvatusteaduskonna didaktika õppetooli dotsent, 1997–2002 koolipedagoogika õppetooli professor, alates 2002. aastast emeriitprofessor. Hiljem jätkas tegevust õppetöös, teadusprojektides, rahvusvahelise ekspertkomisjoni liikmena ning väitekirjade juhendajana.

## Teadustöö
Uurimisvaldkond: õppekava teooria, hariduspoliitika, õpetaja professionaalsus, pedagoogika diskursus. Saanud kasvatusteaduse alal riiklikke preemiaid, Eesti Akadeemilise Pedagoogika Seltsi liige. Üle 20 teaduspublikatsiooni.

## Teoseid
* Õppekava, identiteediprobleemid ja teadmiskäsitus. // Quo vadis, eduational science. Tallinn 1999
* Distsipliin ja vabadus: etüüd hariduse käibivast ja utoopilisest diskursusest. // Kõnelev ja kõneldav inimene. Eesti erinevate eluvaldkondade diskursus. Tallinn 2000
* Changes in Estonian School Curricula 1987–1999 and Thoughts about the Future (kaasautor E.-S. Sarv). // Challenge and Change in Education: the Experience of the Baltic States in the 1990's. Nova Science Publishers. New York 2000
* Haridus, kultuur, vabadus // Kasvatusteadused muutuste ajateljel. Tallinn 2004
* Õpetaja professionaalsuse ning õpetajahariduse kaasaegsed arengusuundumused. Tallinn 2006

## Tunnustus
* 2011 Valgetähe IV klassi teenetemärk
* 2013 Tallinna Ülikooli teenetemärk

## Isiklikku
Tema abikaasa oli filmikriitik Jaan Ruus (1938–2017).

## Viited

## Kirjandus
*
*Tallinna Pedagoogikaülikool läbi aegade, 112
*Uusi teaduse kandidaate. Viive Ruus. // Nõukogude Õpetaja, 11. detsember 1982

## Välislingid
*Suri kasvatusteadlane Viive-Riina Ruus
*
Mare Ruusalepp

**Mare Ruusalepp** (1969. aastani **Kukk**; sündinud 10. märtsil 1943 Tartus) on eesti astrofüüsik.

## Elulugu

Ta lõpetas 1961. aastal Elva Keskkooli ja 1968. aastal Tartu Riikliku Ülikooli astrofüüsika erialal. 1983. aastal kaitses ta Eesti NSV Teaduste Akadeemia Astrofüüsika ja Atmosfäärifüüsika Instituudis füüsika-matemaatikakandidaadi väitekirja "Oпределение угла наклона и скорости вращения В0-В3 звезд". 

Aastatel 1968–1974 oli Mare Ruusalepp Tartu Observatooriumi insener, 1974–1995 nooremteadur ja teadur, 1995. aastast teadussekretär. 

Ta on koostanud Tartu Tähetorni kalendrid aastateks 2007–2009 ja 2011. 

Ta juhib Tartu Observatooriumi juures tegutsevat astronoomide MTÜ-d Stellaarium, mis toetab loodusteaduslikku kooliharidust ja populariseerib teadust. 2008. aastal pälvis MTÜ Stellaarium ja Mare Ruusalepp Tõraveres huvilistele "taevaste asjade juurde" ekskursioonide korraldamise eest Eesti teaduse populariseerimise auhinna. 2015. aastal pälvis ta pikaajalise teaduse ja tehnoloogia süstemaatilise populariseerimise eest Tiiu Silla nimelise elutööpreemia.

Ta on Zonta Internationali Tartu klubi asutajaliige.

## Teadustöö
Mare Ruusalepa peamised uurimisvaldkonnad on mittestatsionaarsete tähtede füüsika, Be-tähtede pöörlemine ja noovade keemilise koostis. Ta on avaldanud 23 teaduspublikatsiooni.
## Tunnustus
2021 Tartu Ülikooli Tänutäht

## Teoseid
* "Determination of the Inclination of Rotational Axes and Rotational Velocity from the Line Profiles of Rotating Stars" // IAU Symp. 98 "Be Stars". Reidel, 1982
* "Be Stars from IRAS Catalouge and the Dependence of their Envelope Characteristics on i and w/w crit" (kaasautor) // Astrofizika 1988
* "Catalogue of i and w/w crit Values for Rotating Early Type Stars" // Tartu Teated 100 (1989)

## Isiklikku

Mare Ruusalepp on rätsepa tütar ja Arno Ruusalepa ema.

## Viited

## Kirjandus
* "Eesti entsüklopeedia" 14. kd, lk 441
*  

## Välislingid
* 
* "11238 tähte tähetärkust" Eesti Naine, 10. juuni 2008